

**Ақтөбе қаласы бойынша тіркелген салықтың бірыңғай мөлшерлемелерін белгілеу туралы**

***Күшін жойған***

Ақтөбе облысы Ақтөбе қалалық мәслихатының 2018 жылғы 30 наурыздағы № 315 шешімі. Ақтөбе облысы Әділет департаментінің Ақтөбе қаласының Әділет басқармасында 2018 жылғы 18 сәуірде № 3-1-186 болып тіркелді. Күші жойылды - Ақтөбе облысы Ақтөбе қалалық мәслихатының 2020 жылғы 28 ақпандағы № 520 шешімімен

      Ескерту. Күші жойылды - Ақтөбе облысы Ақтөбе қалалық мәслихатының 28.02.2020 № 520 шешімімен (01.01.2020 бастап қолданысқа енгізіледі).

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6 және 7-баптарына, "Салық және бюджетке төленетін басқа да міндетті төлемдер туралы (Салық кодексі)" Қазақстан Республикасының 2017 жылғы 25 желтоқсандағы Кодексінің 546-бабына сәйкес, Ақтөбе қалалық мәслихаты ШЕШІМ ҚАБЫЛДАДЫ:

      1. Ақтөбе қаласының аумағында қызметін жүзеге асыратын барлық салық төлеушілер үшін айына салық салу объектісінің бірлігіне тіркелген салықтың бірыңғай мөлшерлемелері осы шешімнің 1 қосымшасына сәйкес белгіленсін.

      2. Осы шешімнің 2 қосымшасына сәйкес, Ақтөбе қалалық мәслихатының кейбір шешімдерінің күші жойылды деп танылсын.

      3. "Ақтөбе қалалық мәслихатының аппараты" мемлекеттік мекемесі заңнамада белгіленген тәртіппен:

      1) осы шешімді Ақтөбе қаласының Әділет басқармасында мемлекеттік тіркеуді;

      2) осы шешімді мерзімді баспа басылымдарында және Қазақстан Республикасы нормативтік құқықтық актілерінің эталондық бақылау банкінде ресми жариялауға жіберуді;

      3) осы шешімді Ақтөбе қалалық мәслихатының интернет-ресурсында орналастыруды қамтамасыз етсін.

      4. Осы шешім оның алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Ақтөбе қалалық*  *мәслихатының сессия төрағасы* | *А. Кабиев* |
| *Ақтөбе қалалық*  *мәслихатының хатшысы* | *С. Шынтасова* |

|  |  |
| --- | --- |
|  | Ақтөбе қалалық мәслихатының 2018 жылғы 30 наурыздағы № 315 шешіміне 1 қосымша |

**Тіркелген салықтың бірыңғай мөлшерлемелері**

|  |  |  |
| --- | --- | --- |
| р/с  № | Салық салу объектілері | Мөлшерлемесі (айлық есептік көрсеткіштерде) |
| 1 | Бiр ойыншымен ойын өткiзуге арналған ұтыссыз ойын автоматы | 4 |
| 2 | Бiреуден көп ойыншының қатысуымен ойын өткiзуге арналған ұтыссыз ойын автоматы | 8 |
| 3 | Ойын өткізу үшін пайдаланылатын дербес компьютер | 2 |
| 4 | Ойын жолы (боулинг бойынша) | 41 |
| 5 | Карт | 8 |
| 6 | Бильярд үстелі | 12 |
| 7 | Астана және Алматы қалаларын және арнайы аймақты қоспағанда, уәкілетті ұйымның елді мекенде орналасқан айырбастау пункті | 40 |

|  |  |
| --- | --- |
|  | Ақтөбе қалалық мәслихатының 2018 жылғы 30 наурыздағы № 315 шешіміне 2 қосымша |

**Ақтөбе қалалық мәслихатының күші жойылды деп танылған актілері**

      1) Ақтөбе қалалық мәслихатының 2009 жылғы 24 желтоқсандағы № 215 "Тіркелген салықтың бірыңғай мөлшерлемелерін белгілеу туралы" (нормативтік құқықтық актілерді мемлекеттік тіркеу тізілімінде № 3-1-127 болып тіркелген, 2010 жылғы 3 ақпанда "Ақтөбе" газетінде жарияланған) шешімі;

      2) Ақтөбе қалалық мәслихатының 2011 жылғы 27 сәуірдегі № 353 "Тіркелген салықтың бірыңғай ставкаларын белгілеу туралы" Ақтөбе қалалық мәслихатының 2009 жылғы 24 желтоқсандағы № 215 шешіміне өзгеріс енгізу туралы" (нормативтік құқықтық актілерді мемлекеттік тіркеу тізілімінде № 3-1-153 болып тіркелген, 2011 жылғы 17 мамырда "Ақтөбе" және "Актюбинский вестник" газеттерінде жарияланған) шешімі;

      3) Ақтөбе қалалық мәслихатының 2017 жылғы 26 сәуірдегі № 182 "Ақтөбе қалалық мәслихатының 2009 жылғы 24 желтоқсандағы № 215 "Тіркелген салықтың бірыңғай ставкаларын белгілеу туралы" шешіміне өзгерістер енгізу туралы" (нормативтік құқықтық актілерді мемлекеттік тіркеу тізілімінде № 5493 болып тіркелген, 2017 жылғы 22 мамырда "Ақтөбе" газетінде және 2017 жылғы 23 мамырда "Актюбинский вестник" газетінде жарияланған) шешімі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК